Doložka vybraných vplyvov

	1. Základné údaje

	Názov materiálu

	Návrh zákona o registri užívacích vzťahov k pozemkom a o zmene a doplnení niektorých zákonov

	Predkladateľ (a spolupredkladateľ)

	Ministerstvo pôdohospodárstva a rozvoja vidieka Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia práva EÚ

	V prípade transpozície uveďte zoznam transponovaných predpisov:

	Termín začiatku a ukončenia PPK
	Máj 2025

	Predpokladaný termín predloženia na pripomienkové konanie
	Máj 2025

	Predpokladaný termín začiatku a ukončenia ZP** 
	- - -

	Predpokladaný termín predloženia na rokovanie vlády SR*
	jún 2025

	2. Definovanie problému

	Súčasná legislatíva ukladá užívateľovi poľnohospodárskych pozemkov povinnosť viesť evidenciu pozemkov, ktoré má prenajaté, ktoré vlastní a obhospodaruje. Na vyžiadanie je užívateľ povinný tieto údaje poskytnúť Pôdohospodárskej platobnej agentúre za účelom pridelenia podpory a pomoci. Pri praktickej realizácii týchto činností sa ustálil záver, že súčasná právna úprava nepostačuje a nerieši problémy neprehľadnosti v užívacích vzťahoch,  v dvojitých deklaráciách a celkovo môžeme konštatovať, že neprispieva k vytvoreniu zjednodušeného mechanizmu v rámci získavania podpory a pomoci. Je potrebné konštatovať, že tento záver potvrdzujú zástupcovia Európskej komisie, MPRV SR, Pôdohospodárskej platobnej agentúry, stavovské organizácie, ako aj odborná verejnosť, pričom zástupcovia Európskej komisie považujú súčasný stav za ďalej neudržateľný. Samostatným problémom je ďalej spracovanie evidencie dohodnutého a zaplateného nájomného okresnými úradmi na účely určenia obvyklej výšky nájomného pre jednotlivé katastrálne územia. Okresné úrady sú touto agendou preťažované a dochádza k neželanej chybovosti pri manuálnom spracúvaní týchto údajov.  


	3. Ciele a výsledný stav

	Navrhuje sa, aby sa údaje o užívaní pozemkov slúžiacich poľnohospodárskej výrobe zapisovali do registra užívacích vzťahov k pozemkom (ďalej „register“) predstavujúceho nový informačný systém verejnej správy. V súčasnosti vedená evidencia užívania pozemkov sa prispôsobí tak, aby sa umožnilo strojové spracovanie údajov z evidencie do registra. Návrh na zápis údajov do registra autorizuje advokát, ktorý preverí pravdivosť a úplnosť údajov evidencie. Samotný zápis do registra sa začína jednoduchým odoslaním elektronického formulára evidencie do registra. Informačný systém registra sám vyhodnotí, či údaje evidencie sú úplné a nedochádza ku kríženiu deklarovaného užívania s užívaním iného užívateľa. Ak je návrh na zápis úplný a údaje návrhu na zápis sú vyhodnotené ako nesporné, registrujúci orgán, ktorým je okresný úrad v sídle kraja, údaje z návrhu na zápis zapíše do registra, alebo návrh na zápis do registra zamietne, ak nedôjde k odstráneniu nedostatkov v zákonom stanovenej lehote. 
Navrhuje sa, aby zápis údajov o užívaní pozemkov do registra bol jednou z podmienok spôsobilosti na uplatnenie žiadosti o poskytnutí podpory a pomoci na Pôdohospodársku platobnú agentúru.  Touto úpravou sa predíde hroziacim škodám na majetku štátu, ktoré môžu vzniknúť v dôsledku jeho neodbornej správy a nedostatočného hospodárskeho zabezpečenia.
Návrh zákona si ako cieľ stanovil vytvoriť systém, ktorý významnou mierou prispeje k prehľadnosti užívacích vzťahov k poľnohospodárskej pôde a výrazne  zjednoduší proces pri podávaní žiadostí o podporu v poľnohospodárskom sektore.
Navrhuje sa vznik tzv. modulu nájomného ako súčasti informačného systému registra, ktorý po úprave súčasnej evidencie dohodnutého a zaplateného nájomného automatizovaným spôsobom tieto údaje spracuje a vypočíta  obvyklú výšku nájomného pre jednotlivé katastrálne územia.  

	4. Dotknuté subjekty

	MPRV SR, PPA, poberatelia podpory a pomoci v poľnohospodárstve, advokáti, okresné úrady. 

	5. Alternatívne riešenia

	Alternatíva 0 (zachovanie súčasného stavu): Udržiavanie neprehľadného stavu užívania poľnohospodárskych pozemkov by znamenala možnosť zavedenia sankcií zo strany EÚ  napr. formou pozastavenia platieb.
Alternatíva 1: Odstránenie neprehľadného stavu užívania poľnohospodárskych pozemkov a  hroziacich značných hospodárskych škôd na majetku štátu a poberateľov podpôr a priamych platieb po zastavení ich vyplácania Európskou komisiou.



	6. Vykonávacie predpisy

	Predpokladá sa prijatie/zmena vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia práva EÚ

		Uveďte, či v predkladanom návrhu právneho predpisu dochádza ku goldplatingu podľa tabuľky zhody. 

	                                                                                                                               ☐ Áno                  ☒ Nie
Ak áno, uveďte, ktorých vplyvov podľa bodu 9 sa goldplating týka:




	8. Preskúmanie účelnosti

	S cieľom overiť účinnosť a účelnosť navrhovanej právnej úpravy, najmä z hľadiska funkčnosti registra nájomných vzťahov k poľnohospodárskej pôde, ako aj praxe ukladania sankcií za neplnenie zákonom ustanovených povinností, sa navrhuje vykonať preskúmanie regulácie po uplynutí 36 mesiacov od nadobudnutia jej účinnosti.

Preskúmanie bude zamerané najmä na:

· vyhodnotenie počtu a kvality zápisov do registra,
· mieru plnenia povinností subjektov nájmu a správania registrujúcich orgánov,
· uplatňovanie sankčných mechanizmov v praxi a ich preventívny účinok,
· dopady na transparentnosť nájomných vzťahov a právnu istotu účastníkov.

Výsledky preskúmania môžu byť podkladom pre prípadnú novelizáciu právnej úpravy, ak sa preukáže potreba úprav z hľadiska proporcionality, efektívnosti alebo administratívnej záťaže.

Za vykonanie preskúmania účelnosti bude zodpovedné Ministerstvo pôdohospodárstva a rozvoja vidieka Slovenskej republiky v spolupráci s ďalšími dotknutými subjektmi.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu       legislatívnych úloh vlády Slovenskej republiky.
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie

Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Pozitívne
	☒	Žiadne
	☐	Negatívne

	
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☒	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne

	10. Poznámky

	Navrhovaná právna úprava v čl. I § 11 a 12 predstavuje nový regulačný rámec v oblasti registrácie zmlúv o nájme poľnohospodárskych pozemkov, vrátane ustanovení o sankcionovaní za správne delikty a priestupky.

1. K nemožnosti kvantifikácie negatívnych vplyvov na výdavkovú stránku rozpočtu verejnej správy:
Navrhované ustanovenia zakladajú novú kompetenciu registrujúceho orgánu, pri ktorej absentujú historické údaje potrebné na vypracovanie kvalifikovaného odhadu nákladov. Vzhľadom na neexistenciu praktickej skúsenosti s výkonom tejto agendy nie je možné s primeranou mierou spoľahlivosti určiť rozsah potrebných výdavkov, napríklad na kontrolnú a evidenčnú činnosť, správne konania alebo IT podporu. Zároveň sa predpokladá, že rozsah dopadu nebude zásadný a vykonávanie agendy bude možné zabezpečiť v rámci existujúcich kapacít kapitoly MPRV SR. 

2. Prípadné vplyvy návrhu zákona na rozpočet verejnej správy budú v plnom rozsahu zabezpečené v rámci schválených limitov dotknutých subjektov verejnej správy na príslušný rozpočtový rok.

3. K nemožnosti kvantifikácie pozitívneho vplyvu na príjmy verejnej správy:
Zákon zavádza možnosť ukladania pokút za porušenie povinností pri registrácii údajov a evidencii nájomného. Keďže ide o novozavedený inštitút, nie je možné spoľahlivo odhadnúť počet a výšku pokút, ktoré budú v praxi uložené. Zároveň ide o preventívny nástroj, ktorého cieľom nie je systematické generovanie príjmov pre štát, ale zabezpečenie správnosti a úplnosti údajov v registri. Preto nie je možné kvantifikovať tento pozitívny vplyv.
 

	11. Kontakt na spracovateľa

	JUDr. Lenka Hrnčiarová, hl. št. radca, lenka.hrnciarova@land.gov.sk ; 59 266 410, 
Mgr. Peter Beleš, hl. št. radca, peter.beles@land.gov.sk ; 59 266 405

	12. Zdroje

	MPRV SR, PPA

	13. Stanovisko Komisie na posudzovanie vybraných vplyvov z PPK 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. 104/2025 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na podnikateľské prostredie
Komisia žiada predkladateľa, aby v časti 3.1.3. Doplňujúce informácie k spôsobu výpočtu vplyvov jednotlivých regulácií v Analýze vplyvov na podnikateľské prostredie uviedol, osobitne ku každej regulácií (bod 1-9), doplňujúce informácie k spôsobu výpočtu vplyvov jednotlivých regulácií na zmenu nákladov dotknutých subjektov (počet dotknutých subjektov, náklady na jedného podnikateľa, frekvencia plnenia, časová náročnosť).

Vyhodnotenie: Pripomienka akceptovaná

V súčasnosti je v Slovenskej republike cca 14 000 žiadateľov o podporu a pomoc, ktorí sú návrhom zákona dotknutí. Uvedené údaje vychádzajú z interných podkladov PPA, konkrétne IACS (Integrovaný administratívny a kontrolný systém), v ktorom sa kumulujú informácie o podaných žiadostiach na priame platby, ako aj vzájomnej komunikácie medzi PPA a MPRV SR. Vstupné ceny vychádzajú z dostupných údajov na webových stránkach advokátov a povinnosti, ktoré súvisia s evidenciou sú v súčasnosti sú platné a vychádzajú z aktuálnych údajov za realizáciu týchto úkonov.
V ostatných položkách vplyvu na PP ide o kvalifikovaný priemerný odhad predkladateľa, vychádzajúc z praxe najmä PPA.

K vplyvom na rozpočet verejnej správy
Keďže v bode 9 doložky vybraných vplyvov sa naďalej uvádza, že návrh zákona zakladá nekryté negatívne vplyvy na rozpočet verejnej správy, Komisia opätovne žiada v súlade s Jednotnou metodikou na posudzovanie vybraných vplyvov vypracovať analýzu vplyvov na rozpočet verejnej správy, v ktorej budú tieto vplyvy kvantifikované. Súčasne Komisia žiada zabezpečiť všetky negatívne vplyvy v rámci limitov kapitoly MPRV SR na príslušný rozpočtový rok. Len v takomto prípade je možné označiť vplyvy na limit verejných výdavkov ako „žiadne“. Aj keď predkladateľ v bode 10 doložky vybraných vplyvov uvádza zdôvodnenie nemožnosti kvantifikácie príjmov z pokút za priestupky a iné správne delikty spočívajúce v neuvedení pravdivých údajov v návrhu na ich zápis do registra užívacích vzťahov k pozemkom a v neposkytnutí evidencie o dohodnutom a zaplatenom nájomnom registrujúcemu orgánu v zákonom predpísanej lehote a forme, je potrebné tieto možné pozitívne vplyvy na príjmy rozpočtu verejnej správy označiť v bode 9 doložky vybraných vplyvov. 

Vyhodnotenie: Pripomienka akceptovaná
Odôvodnenie: Návrh zákona zakladá novú kompetenciu registrujúceho orgánu, pri ktorej absentujú historické údaje potrebné na vypracovanie kvalifikovaného odhadu nákladov. Vzhľadom na neexistenciu praktickej skúsenosti s výkonom tejto agendy nie je možné s primeranou mierou spoľahlivosti určiť rozsah potrebných výdavkov, napríklad na kontrolnú a evidenčnú činnosť, správne konania alebo IT podporu, ako aj na zamestnanosť. Zároveň sa predpokladá, že rozsah dopadu nebude zásadný a vykonávanie agendy bude možné zabezpečiť v rámci existujúcich kapacít kapitoly MPRV SR. je možné, že predmetný informačný systém vznikne na pôdoryse súčasných informačných systémov, využívaných v agrorezorte. V takom prípade by bol náklad na jeho vznik veľmi nízky. Na druhej strane v tejto chvíli nedokážeme odhadnúť reálnu funkčnosť takéhoto riešenia. V tejto chvíli vzhľadom na využitie súčasných informačných systémov predpokladáme, že návrh zákona nebude mať žiadny vplyv na zamestnanosť. Doložka vybraných vplyvov v časti 9. (vplyvy na rozpočet verejnej správy) bola upravená.

Vo vlastnom materiáli predloženom na medzirezortné pripomienkové konanie bolo v § 11 ods. 5 návrhu zákona uvedené, že pokuty za uložené priestupky sú príjmom štátneho rozpočtu. Keďže v upravenom vlastnom materiáli predloženom na záverečné posúdenie vybraných vplyvov po medzirezortnom pripomienkovom konaní bol príjemca týchto príjmov z pokút vypustený, Komisia ho žiada v návrhu zákona uviesť. 

Vyhodnotenie: Pripomienka neakceptovaná
Odôvodnenie: Podľa znenie § 13 ods. 3 zákona č. 372/1990 Zb. o priestupkoch v znení neskorších predpisov platí: „Pokuty uložené za priestupky sú príjmom štátneho rozpočtu, ak odsek 4 alebo osobitný predpis neustanovuje inak.“. Z tohto dôvodu bolo ustanovenie z návrhu zákona vypustené.


K vplyvom na informatizáciu spoločnosti
Komisia súhlasí, že predložený materiál má vplyv na informatizáciu spoločnosti. 
V bode 6.1 je predkladateľ, s prihliadnutím na § 12 ods. 1. písm. b) zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov, povinný doplniť kód k novým koncovým elektronickým službám a úroveň elektronizácie, ktoré v predloženej analýze absentujú. 
V bode 6.3. v časti „Rezortná úroveň“ je potrebné uviesť miesto písm. A písmeno X (tak ako je uvedené v metodike na vypracovanie) a v bode 6.6.1. označiť „áno“, keďže otázka znie „Predpokladá predložený návrh zriadenie novej evidencie údajov alebo upravuje vedenie evidencie údajov?“ A v druhej časti riadka sám predkladateľ uvádza, že sa „Upravuje forma evidencie....“. Ešte je potrebné doplniť aj údaj, o „akú evidenciu ide“. 
Uvedené pripomienky predkladateľ v rámci MPK akceptoval, no do materiálu predloženého do záverečného posúdenia nezapracoval. Komisia preto žiada uvedené pripomienky zapracovať. 

Vyhodnotenie: Pripomienka akceptovaná
Požadované zmeny boli zapracované do analýzy vplyvov na informatizáciu spoločnosti.

K vplyvom na služby verejnej správy pre občana
Komisia súhlasí s vyznačením pozitívneho vplyvu na služby verejnej správy pre občana a na procesy služieb vo verejnej správe v doložke vybraných vplyvov. Komisia však predkladateľovi navrhuje, aby v doložke vybraných vplyvov okrem pozitívnych vplyvov vyznačil aj negatívny vplyv na služby verejnej správy pre občana a negatívny vplyv na procesy služieb vo verejnej správe.
Odôvodnenie: Zvýšenie nákladovosti, či už finančnej alebo časovej, ako to predkladateľ uviedol vo vypracovanej príslušnej analýze, predpokladá negatívny dopad na služby verejnej správy pre občana a rovnako, vznik nových povinností pre orgán verejnej správy predpokladá negatívny dopad na procesy služieb vo verejnej správe.

Vyhodnotenie: Pripomienka akceptovaná
Požadované zmeny boli zapracované do doložky.

